Hvilken husforsikringspakke skal jeg vælge?
Når du køber husforsikring hos os, skal du vælge den pakke, der passer bedst til dig. Basispakken Basispakken er til dig, der vil have en solid grunddækning. Med basisdækningen er du dækket hvis du får en skade efter bl.a. brand, direkte lynnedslag og el-skader. Forsikringen dækker også skader ved fx storm og skybrud, tyveri og utætheder i skjulte rørinstallationer i huset eller i kloakrøret ud til vejen. Herudover dækker husforsikringen også glas og sanitet, fx ved ridser eller brud. Den udvidede pakke Med den udvidede pakke får du en bredere dækning, hvis du får skader på huset. Du er dækket med alt fra basispakken, og herudover også ved insekt- og svampeangreb, råd i træ og hvis der trænger vand ind og kan gøre skade på dit hus, fx gennem væggen eller op gennem gulvet. Superpakken Superpakken dækker alt fra den udvidede pakke og mere til. Den er derfor til dig, der ønsker at være dækket hele vejen rundt. Med superpakken er du dækket ved fx hærværk, funktionsfejl på hårde hvidevarer, skader lavet af skadedyr og hjælp til at begrænse en akut skade som fx at få fjernet hvepsebo eller fældet et akut beskadiget træ, der kan vælte ned i dit hus.